„White Dove“ е песен на германската рок група Скорпиънс, написана в отговор на гражданската война, обхванала Руанда през 1994 година. "„White Dove“" представлява преработка на популярната песена на унгарската рок група Омега – „"The Girl With the Pearl's Hair"“, от която Скорпиънс вземат музиката, а текстът е написан от Клаус Майне и Рудолф Шенкер с подкрепата на Детския фонд на обединените нации (УНИЦЕФ). Песента е издадена като сингъл на 11 юли 1994 година от Мъркюри Рекърдс и включена по-късно като допълнителна бонус песен в албума записан на живо "Live Bites" (1995). Всички приходи от продажбата на сингъла, както и от заснетия видеоклип към песента, са използвани в помощ на бежанците, които напускат Руанда по време на гражданската война в страната.